ΚΑΝΟΝΙΣΜΟΣ (ΕΟΚ) αριθ. 296/79 ΤΗΣ ΕΠΙΤΡΟΠΗΣ της 15ης Φεβρουαρίου 1979 περί της δεκάτης εβδόμης τροποποιήσεως του κανονισμού αριθ.2042/75 της (ΕΟΚ) "περί των ειδικών τρόπων εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και της ορύζης"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ.2727/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1254/78(2), και ιδίως το άρθρο 12 παράγραφος 2,

Εκτιμώντας:

ότι ο κανονισμός (ΕΟΚ) αριθ. 2042/75 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 3021/78(4) προέβλεψε, σε περίπτωση ανοικτής δημοπρασίας σε ένα τρίτο, εισαγωγικό κράτος, διάρκεια εγκυρότητος του πιστοποιητικού εξαγωγής ανταποκρινομένη στις υποχρεώσεις που απορρέουν από μία τέτοια κατακύρωση- ότι ο εν λόγω κανονισμός προέβλεψε επίσης τη δυνατότητα αποκτήσεως ειδικής διαρκείας ισχύος του πιστοποιητικού εξαγωγής στην περίπτωση ενεργειών κάποιου ενδιαφέροντος, συνδέοντας τη δυνατότητα αυτή με την υποχρέωση εξαγωγής ελαχίστης ποσότητας-

ότι οι ανωτέρω αναφερόμενες δυνατότητες ήταν δυνατές για ορισμένα σιτηρά και προϊόντα πρώτης μετατροπής εξαιρέσει των πληγουρίων και των σιμιγδαλίων σκληρού σίτου- ότι τόσο η τωρινή κατάσταση της Ιταλίας σε πλεόνασμα σκληρού σίτου όσο και η διαμόρφωση της παγκοσμίου αγοράς των πληγουρίων και των σιμιγδαλίων σκληρού σίτου δικαιολογούν την εφαρμογή των προαναφερθεισών δυνατοτήτων στα προϊόντα του σκληρού σίτου- ότι ενδείκνυται ως εκ τούτου να προστεθούν τα πληγούρια και τα σιμιγδάλια του σκληρού σίτου στον κατάλογο των προϊόντων που ευνοούνται από τις διατάξεις του άρθρου 10 και 11 του κανονισμού (ΕΟΚ) αριθ. 2042/75-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2042/75 τροποποιείται ως ακολούθως:

1. Το άρθρο 10 αντικαθίσταται με το ακόλουθο κείμενο:

"Άρθρο 10

Σε περίπτωση εξαγωγής επί τη βάσει μίας ανοικτής δημοπρασίας σε ένα τρίτο εισαγωγικό κράτος, το πιστοποιητικό εξαγωγής για τις εξαγωγές του μαλακού σίτου, της σίκαλης, της κριθής, του αραβοσίτου, της ορύζης, των αλεύρων σίτου και σίκαλης, των πληγουρίων και των σιμιγδαλίων του σκληρού σίτου, ισχύει από την ημερομηνία παραδόσεώς του κατά την έννοια του άρθρου 9 παράγραφος 1 του κανονισμού (ΕΟΚ) αριθ. 193/75 μέχρι την ημερομηνία κατά την οποία οι υποχρεώσεις που απορρέουν από την κατακύρωση πρέπει να έχουν εκπληρωθεί.

Εν τούτοις, η διάρκεια ισχύος του πιστοποιητικού αυτού δεν μπορεί να είναι ανωτέρα των οκτώ μηνών που ακολουθούν εκείνον κατά τη διάρκεια του οποίου το πιστοποιητικό είχε εκδοθεί κατά την έννοια του άρθρου 9 παράγραφος 1 του κανονισμού (ΕΟΚ) αριθ. 193/75."

2. Το άρθρο 11 παράγραφος 1 και 2 του κανονισμού (ΕΟΚ) αριθ. 2042/75 αντικαθίσταται με το ακόλουθο κείμενο:

"1. Σε ειδικές περιπτώσεις, η διάρκεια ισχύος του πιστοποιητικού εξαγωγής για το μαλακό σίτο, τη σίκαλη, την κριθή, τον αραβόσιτο, την όρυζα, τα άλευρα του σίτου και της σίκαλης, τα πληγούρια και τα σιμιγδάλια του σκληρού σίτου, δύναται να είναι ανώτερη από εκείνη που προβλέπεται στο άρθρο 9 όταν ο ενδιαφερόμενος βρίσκεται στο στάδιο συνάψεως μιάς συμφωνίας που δικαιολογεί μεγαλύτερη διάρκεια.

2. Σ' αυτή την περίπτωση, ο ενδιαφερόμενος υποβάλει, στον αρμόδιο οργανισμό, αίτηση πιστοποιητικού εξαγωγής, συνοδευομένη από αίτηση καθορισμού εκ των προτέρων της επιστροφής ή της εισφοράς κατά την εξαγωγή εφαρμοζομένης κατά την ημέρα της υποβολής αυτής της αιτήσεως για τον προβλεπόμενο προορισμό καθώς και τον προσδιορισμό της ελαχίστης και μεγίστης ποσότητος που σκοπεύει να εξάγει και την ελαχίστη και μεγίστη προθεσμία που θεωρείται αναγκαία για την εκτέλεση της προβλεπομένης ενεργείας. Εν τούτοις η ελαχίστη ποσότητα δεν δύναται να είναι μικροτέρα των 75 000 τόννων σχετικά με το μαλακό σίτο, τη σίκαλη, την κριθή, τον αραβόσιτο και τα άλευρα του σίτου και της σίκαλης και των 15 000 τόννων σχετικά με τα πληγούρια και τα σιμιγδάλια σκληρού σίτου και ορύζης. Η αίτηση αυτή συνοδεύεται από τη σύνταξη μίας ειδικής ασφάλειας υπολογιζομένης επί τη βάσει της μεγίστης ποσότητος και επί της οποίας εφαρμόζονται οι διατάξεις του άρθρου 12 παράγραφος 1 του παρόντος κανονισμού και του άρθρου 5 του κανονισμού (ΕΟΚ) αριθ. 193/75."

Aρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 15 Φεβρουαρίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 281 της 1.11.1975, σ. 1.

(2) ΕΕ αριθ. N 156 της 14.6.1978, σ. 11.

(3) ΕΕ αριθ. N 213 της 11.8.1975, σ. 5.

(4) ΕΕ αριθ. N 359 της 22.12.1978, σ. 23.